ACAP เสนอขายหุ้นกู้ 700 ลบ.อายุ 2 ปี ดอกเบี้ย 6% เสนอขายรายใหญ่ 3-5 ต.ค.นี้
ACAP เสนอขายหุ้นกู้ 700 ลบ.อายุ 2 ปี ดอกเบี้ย 6% เสนอขายรายใหญ่ 3-5 ต.ค.นี้ หวังรองรับการขยายธุรกิจ
21 ก.ย. 2560

บริษัท เอเชีย แคปปิตอล กรุ๊ป จำกัด (มหาชน) หรือ ACAP ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 3/2560 มูลค่าไม่เกิน 700 ล้านบาท โดยเสนอขายวงเงิน 500 ล้านบาท และหุ้นกู้สำรองเพื่อเสนอขายเพิ่มเติมอีก 200 ล้านบาท อายุหุ้นกู้ 2 ปี ครบกำหนดไถ่ถอนในปี พ.ศ.2562 อัตราดอกเบี้ยคงที่ร้อยละ 6.00 ต่อปี จ่ายดอกเบี้ยทุกๆ 3 เดือนตลอดอายุหุ้นกู้  โดยจะเสนอขายให้แก่ผู้ลงทุนสถาบัน และ/หรือ ผุ้ลงทุนรายใหญ่ ระยะจองซื้งระหว่างวันที่ 3-5 ต.ค.60 ผ่าน บล.โกลเบล็ก บล.เออีซี บล.ยูโอบี เคย์เฮียน (ประเทศไทย) ซึ่งเป็นผู้จัดการการจัดจำหน่ายหุ้นกู้ 
หุ้นกู้ดังกล่าวได้รับการจัดอันดับความน่าเชื่อถือที่ระดับ BBB แนวโน้ม Stable  จากบริษัท ทริสเรทติ้ง จำกัด เมื่อวันที่ 12 มิ.ย.60
ทั้งนี้ บริษัทระดมเงินทุนด้วยการออกหุ้นกู้ของบริษัทเป็นครั้งที่ 3 ในปี 60 ซึ่งมียอดหุ้นกู้คงค้างมูลค่า 2,635.10 ล้านบาท ณ วันออกหุ้นกู้ โดยการเสนอขายหุ้นกู้ครั้งนี้ บริษัทจะนำเงินไปใช้รองรับการขยายธุรกิจของบริษัท